## Vejle Boldklub sæson 2017-18.
Jeg har i løbet af hele sæsonen løbende opdateret denne side, så alle kampe er medtaget, samt målscorer- og kort-statistikker er opdateret. Derudover kan jeg se at der er nogle der har indsat transfers (disse er dog ikke 100% opdateret, hvorfor jeg er påbegyndt arbejdet med at gøre dette, således der er kilder på til hver transfer).
Jeg kan ikke helt vurdere om dette skal anses som en artikel eller som en liste. Umiddelbart synes jeg mest den fremstår som en liste. Jeg håber på at kunne få noget evaluering på hvordan artiklen/listen kan forbedres, så den fremstår så godt som muligt, og så den evt. senere kan nomineres som fremhævet indhold. Desuden kunne det være rart at få styr på, inden den nye sæson, så den nye udgave Vejle Boldklub sæson 2018-19 kan følge den samme stil og det samme niveau. 
På forhånd tak! -- () 21. maj 2018, 10:00 (CEST)
Hej Chrallle. Selvfølgelig vil jeg det. Først og fremmest vil det være fantastisk med et tekstmæssig gennemgang af sæsonen i starten af artiklen - eller tekstmæssig gennemgang af hvert større afsnit. Bare en kort beskrivelse af de større ting der er sket i sæsonen (og gerne med referencer). Dernæst, og det har vi diskuteret før, så mener jeg du bør skifte opstillingen af truppen ud, med den der bruges på de resterende sæson-artikler. Og ellers så tag og kig på Brøndby IF sæson 2017-18, så kan du muligvis få inspiration til ting du mangler på Vejle-artiklen :) mvh () 21. maj 2018, 16:56 (CEST)
 Hej Jeg har nu forsøgt at skrive et sammendrag af de vigtigste begivenheder i sæsonen - med referencer. Derudover har jeg kastet mig ud i at lave en ny oversigt over førsteholdstruppen, så det nu er blevet en wiki-tabel, der kan sorteres og dermed opfylder de krav der er hertil jf. kravene omkring en fremragende liste. Hvad synes du om ændringerne og har du andet du synes der skal forbedres ved arktiklen/listen? -- () 27. maj 2018, 16:52 (CEST)
 Det ser rigtigt fint ud - omend jeg stadig vil mene at du bør ændre trup-listen, så det stemmer overens med de andre artikler. Derudover ville jeg nok sætte beskrivelse af sæsonen væk fra indledningen, og i sit eget afsnit øverst. mvh () 27. maj 2018, 19:48 (CEST)
 Hej igen Jeg har nu flyttet gennemgangen af sæsonen til et særskilt afsnit i starten af artiklen, som du foreslog. Var det noget i den dur du havde tiltænkt? Mht. oversigten over førsteholdet, så bliver vi nok kun enige om at være uenige omkring dette – og er faktisk endt med at synes at det er lidt smart med en sortérbar tabel (jeg elsker tabeller). Er det virkelig helt skidt, eller kan det mon ikke gå an? :-) Har du ellers nogle gode foreslag til at gøre artiklen/listen mere spitze? Jeg er godt klar over at der er lidt røde links hist og her, og jeg arbejder af og til på at gøre dem blå, men synes ikke umiddelbart at der er nogle tilbage som gør artiklen/listen mindre god.-- () 28. maj 2018, 21:54 (CEST)
Pointen med oversigten over førsteholdet er, at det er en fordel at hvis du ønsker artiklen skal blive LA eller højere, at tabeller og lignende ligner de resterende artikler på området. Når du opretter oversigten som du har gjort, forsvinder den ensretning :) Ellers har jeg ikke noget lige nu. Kan være jeg vender tilbage med mere i løbet af dagen : mvh () 29. maj 2018, 06:20 (CEST)
